lflage/wiki-talks huggingface dataset:
Descusión:Ditrysia

message: Egual mos hemos de planteyar a terminolochía pa os insectos lepidopters, por o menos unas denominacions chenericas en luengache cotidiano pa poder nombrar chenericament as formas basicas. Pego o que diz Rafel Vidaller Tricas sobre os diurnos Rophalocera: 
y os nocturnos Heterocera 
Por o que pareixe paixarela y variants pa dicir "lepidoptero diurno" u "lepidoptero nocturno con alas grans y con posición de descanso perpendicular a lo cuerpo" ye de distribución centro-oriental, y palometa ye un termin tanto oriental como occidental pa dicir "lepidoptero nocturno con alas con posición de descanso enta dezaga".--EBRO 17:06 4 avi 2011 (UTC)
replies: text: A parola vola, voleta tamién pareixe prou estendillata, y de feito un informant deciba a los heterocera voletas nocturnas. Vola-voleta ye tanto en d'arias orientals como occidentals; volandrina y variants pareixe una parola de l'Alta Ribagorza y común entre as parlas catalanas y aragonesas locals, se pareixe a volandero en chistabín ("inquieto"). Sería intresant veyer como dicen en occitán a estos insectos, que a parola paixarela se pareixe foneticament a estrela (y ye un occitanismo).--EBRO 18:00 4 avi 2011 (UTC)

message: He leito en una pachina En gallego bolboreta o portugués borboleta, vienen del latín belbellita, formado a partir de bellus, bueno, bonito., encara que no ye una etimolochía comprobata , en tot caso podría querer decir que o termin boleta ye o més antigo en aragonés y se remontaría a lo latín peninsular como as formas gallega y portuguesa, pero sin o "bel". Alavez hemos de fer un articlo sobre os lepidopters y posar a información zoonimica.--EBRO 18:12 4 avi 2011 (UTC)
thread_title:  Boleta/Voleta
Descusión:Parque Natural de Pocetz-Maladeta

message: Creigo que con a nueva grafía ya podríanos escribir, sin garra escrúpol de no representar a pronunciación local, Parque Natural de Posetz-Maladeta, que o digrafo -tz ye especialment dedicato a representar a pronunciación d'o plural benasqués.--EBRO 17:24 10 avi 2011 (UTC)
replies: text: No sé... yo estoi que en a toponimia cal fer una excepción, a forma ye "Posets" y encara que vienga d'un plural benasqués s'escribe asinas ya como toponimo... yo lo deixaría como "Posets" --Willtron (?)  18:08 10 avi 2011 (UTC)
replies: text: :En realidat, o suyo sería escribir "Pocetz-Maladeta", no?  Ixo sería lo normal, pero entiendo que puede quedar un poco heavy. D'atra man, se documenta a pronuncia fricativa en chistabín? Soi mas bien favorable a cambiar-lo pero si no lo trobamos documentau con "c" u ye solo benasqués, se podría aguardar... En catalán, tamién escriben Pocets (y se pronunciaría igual)...
replies: text: ::Si, teoricament sería con -c- (no i heba pensau). De totas trazas yo realment no se como lo pronuncian en chistabín, y no puedo consultar-lo encara. Fendo servir a biquipedia como fuent en l'articlo Tuca Llardana dicen que ye llardana en a versant benasquesa y posets en a versant chistabina, y no me quadra guaire. Con o d'o seseyo en representacions toponimias agora no i entro, pero con o d'o digrafo -tz si: a razón d'a suya existencia en a grafía de l'aragonés ye en un 50% que en benasqués se pronuncie -ts, un benasqués veye -tz y leye -ts clarament, s'ha d'escribir asinas, l'atro 50% ye a coderencia paradigmatica. Por atra part ye o plural aragonés cheneral de parolas rematatas en -t dica o sieglo XVII, o fonema /ts/ se fació interdental en o sieglo XVI en castellán, y dende o castellán pasó a l'aragonés, astur-leyonés y catalán ribagorzán y d'o Guadalop-Mezquín. Trasmoz s'escribiba Trasmonç  un texto conservato, y en o mesmo "Liber Regum veyemos Monç (/monts/), tamién he visto escrito en un texto meyeval Fontz pa l'actual Fonz.--EBRO 13:58 16 avi 2011 (UTC)
He mirau Lardana en o diccionario chistabín d'os Fernandos y posan esto:
Manimenos yo con as guías Prames no localizo ixe microtoponimo que bi ha debaixo de Lardana, si que veigo un poquet a lo norte (y debaixo topograficament) Tuca de Bardamina o Posets en a versant d'o Río Estós, que s'enfila enta territorio benasqués.--EBRO 14:44 16 avi 2011 (UTC)

text: Mirando millor en trobo atros a man de Tuca de Bardamina trobo atros dos u tres con a forma Posets. Huei he visto en o numero de Fuellas que con a lista de toponimos de Ribagorza que proposan fixar que seguntes ells Posets ye a forma "en castellán", "Lardana" ye en chistabín y "Llardana" en benasqués. Dende l'inte que Romanos diz que bi ha un puesto dito "es Pozez" debaixo de Lardana no creigo que faigamos garra mal escribindo "Pocetz" en a grafía actual, si querésenos estar heavys o por o menos castizos escribiríanos "Parque Natural de Lardana-Maladeta".--EBRO 17:57 20 avi 2011 (UTC)
thread_title: Untitled
Descusión:Medio ambient

message: M'ha comunicau un d'os d'a SLA una cosa que Lascorz y yo charremos enantes d'o cambio de grafía. En aragonés ye Medio siempre quan ye sustantivo (atra cosa ye quan ye adchectivo, que en aragonés occidental si que puet existir meyo, y ya se discutirá en atra ocasión). Hemos de parar cuenta que en Aragón tenemos os toponimos Mediana d'Aragón y Mediano. Me comunican que en a obra de Veremundo Méndez Coarasa, que ye d'a zona on se diz meyo como adchectivo y en a locución a meyas nunca no dicen meyos con o sentito de "medios" u "modos", y en idiomas vicins como o catalán veyemos que quan ye sustantivo en casos como ese ye medi, medi ambient, quan ye sustantivo pa dicir "entre dos cosas" o equidistant ye mig, traure del mig, y quan ye adchectivo ye d'atras trazas, mig y mitjà por eixemplo, a mitges, etcetra.--EBRO 22:42 19 avi 2011 (UTC)
replies: text: Poso aquí tamién muestras de textos meyevals con "medio" con o significato de "medio fisico", "medio natural" u "ambient", son d'o "Libro de los Emperadors", y tamién dan a impresión de signficiar "d'esta traza", "d'este modo", "en ixa situación", "alavez":
--EBRO 13:20 21 avi 2011 (UTC)
replies: text: :Tamién en la literatura alchamiada en aragonés d'Almonecir de la Sierra se troba medio como "espacio fisico", manimenos n'estos textos no se troba meyo como adchectivo. En tot caso ye una referencia d'un uso escaso d'esta parola en textos antigos.--EBRO (discusión) 16:58 3 chun 2013 (UTC)

message: Poso aquí la información pa tener-la localizada. En romanz navarro se troba comedio y comeyo pa dicir como intermedio, intervalo de tiempo u entretanto, pero tamién pa dicir como conclusions dimpués d'una lista. Quan dicen los lugars de la Cuenca de Pamplona en lo fuero rematan esticomeyo es la Cuenca de Pamplona.--EBRO (discusión) 19:19 21 mar 2012 (UTC)
thread_title:  Comedio y Comeyo
Descusión:Medio

message: O primer significato d'o cultismo MEDIO no ofreixe problemas pa documentar-lo en aragonés. L'atro, que ye més dificil porque en idiomas vicins ye tamién environament y o verbo environar lo trobamos en aragonés, y tamién cabría trobar-lo como entorno. Por l'inte a sola mención de Medio en aragonés con o significato de medio natural ye d'o "Libro de los Emperadors", en garra puesto se troba como "meyo", que ye un adchectivo actual en aragonés occidental y no sustantivo:
replies: text: Atro posible uso con sentito de "medio fisico u natural" (posible, dudoso porque tamién me da a impresión que significa "d'esta traza", "d'este modo", "alavez"):
--EBRO 12:46 21 avi 2011 (UTC)

message: A parola medio como acción pa conseguir bellacosa se documenta en Benás y Bielsa seguntes o Endize de Vocables.
thread_title:  Medio como procedimiento, metodo 

message: "Medios" como "recursos" u "diners" se documenta tamién en Benás.--EBRO 21:46 21 avi 2011 (UTC)
thread_title:  Medios como recursos 

message: Soi mirando o glosario lexico d'os fueros, encara no he visto o contexto d'as parolas, pero adelanto. En os fueros d'Aragón trobamos comedio con o significato de "intermedio" y "medio", comedir pa dicir "pensar", "premeditar", y comeyo/en comeyo/en comeos que significa "entre tanto". Tamién se veye mey y meyo, suposo que como adchectivo (a sola traza documentable huei en cheso y ansotán), meyano con o significato d'estar de clase meya, mediocre, intermedio u simplement meyano, meydía y meyodía, con significato evident, y meytat. Tamién tenemos meyanant (cast "mediante", cat "mitjançant"), y meyanedo/meyanet (cast "medianedo"). Y unas linias dencima tenemos mediado (intermediado), medianedo (una especie de chuche entre diferents churisdiccions), mediano, mediant (que intercede, que media), mediar (actuar d'intermediario), medio (a medias, y en a locución "sin medio ninguno"), meio y meitat. Ya miraré o contexto d'as parolas quan pueda, pero se confirma o que m'han dito que as solas referencias claras de meyo son adchectivos u parolas que se fan con estos adchectivos como meyano y meyodía. Quan son sustantivos u verbos ye medio ("sin medio ninguno", "mediar"). Pero vamos, que s'ha de mirar con més profundidat.--EBRO 13:26 3 chi 2012 (UTC)
thread_title:  medio y comedio en os textos medievals
Descusión:Adverbios de tiempo en aragonés

message: Iremos posando o que trobemos sobre os diferents adverbios temporals y as suyas variants, pa veyer o suyo orichen y qualas son més estendillatas.

message: Por o visto en tellán y viellosobrarbés dinantes significa antigament y da a impresión que siga o cheosinonimo oriental d'o cheso antismás, pero s'ha d'estudiar con pinzas. En l'aria occidental se troba dinantes en Fuencalderas pero con o significato simple de antes por o que pareixe, y en chistabín ye por o contrario con o significato de fa poco, con un significato ye pareixito a lo catalán antigo adés.--EBRO 20:33 27 avi 2011 (UTC)
thread_title:  Adverbios pa dicir ''antigament''
Descusión:Inundación

message: En o mío libro de Medio Ambient definen avenida como una inundación en o cauz d'un curso d'augua continental. Como en aragonés avenida ye sobre tot una carrera gran, introdugo o termin aguaduito propio de l'aragonés escrito de l'aria de Tarazona y a literatura alchamiada, (en Calatayú-Daroca-Teruel yera aguaducho); o termin aguaduito apareixe en os textos meyevals siempre como indicador de danyos a las estructuras agricolas u desastres humans, y por ixo me viene millor por l'inte que creixida, con o que no soi tan avezau. Introdugo por l'inte aguaduito porque riada no serviría pa os torrents y barrancada no serviría pa os ríos. En a wiki castellana distinguen entre "inundación" y "avenida (hidrología)", por l'inte no deseparo l'articlo, pero asinas como lo eixample puet convenir una deseparación.--EBRO 21:20 9 chi 2012 (UTC)
replies: text: Ye millor deseparar os conceptos d'inundación d'os conceptos de creixida u riada porque bi ha inundacions en as costas y bi ha inundacions rapidas "flash floods" por causas climaticas simplement por plevias independientment de si bi ha masas d'augua a man.

message: (Replegando informacions). L'uso d'o verbo creixer pa ríos lo trobamos en o L.d.T:
.--EBRO 21:45 9 chi 2012 (UTC)
replies: text: Atro emplego 
--EBRO 00:27 10 chi 2012 (UTC)
thread_title:  Usos de creixer y derivaus pa ríos 

message: En o endiz de vocables saler tanborinada, y por a definición que dan lo veigo més como un movimiento de ladera, d'a serie d'os eslices, as torrocatas y a solifluxión que como bellacosa relacionada con as inundacions, as riadas u barrancadas, en concreto me recuerda a la definición de "debris flow".--EBRO 19:40 10 chi 2012 (UTC)
thread_title:  Tanborinada
Descusión:Sierra de Gratal

message: El pico más alto es Calma Alta con 1584 m
replies: text: Ya miraré o mapa.--EBRO 14:19 16 chi 2012 (UTC)

message: Creigo que este uso de raya ye incorrecto, pero no en soi seguro. En o endice de vocables dan diferents significatos de raya < RADIA y ralla < RADULA, y tamién s'han puesto producir confusions locals en pronunciación u en interpretación por part de filologos espanyols yeistas. En Guara ralla < RADULA ye una cresta u estrato, en Campo ye una sierra, tamién en o aragonés chaqués, pero en cheso documentan raya con o sentito pareixito a cinglo pero en vertical; en atras variants de l'aragonés raya <RADIA ye muga, limite, y o que en castellán de diz egual. Bi n'ha un articlo sobre esto de Rohlsf .--EBRO 14:19 16 chi 2012 (UTC)
replies: text: He feito l'articlo "ralla (cheomorfolochía estructural)", que sirva pa tener documentau por o menos un uso seguro d'o termin.--EBRO (discusión) 10:20 25 mar 2012 (UTC)
thread_title:  En aragonés raya no ye o mesmo que ralla
Descusión:Onda (fisica)

message: En o Libro "Rams de Flors" denominan a las ondulacions marinas causadas por o viento como ondas. Suposo que en aragonés actual se debe dicir ola, en os diccionarios no trobo res porque os diccionarios dialectals que tiengo muestran os elementos diferencials, pero ye posible que se conserve bella cosa. En benasqués existe unada u bellacosa asinas pa dicir un golpe violento d'aire, y tienen a parola 'onda pa dicir superficies curvas.--EBRO 12:23 29 chi 2012 (UTC)
replies: text: En o L.d.M.d.M tamién fan servir ondas:
replies: text: :Tamién en o "Breviarium ab Urbe condita", pero en este libro se veye como calcan muitas cosas dende o catalán, igual por os escribans u por una versión puent en catalán.--EBRO 12:43 29 chi 2012 (UTC)
thread_title:  Onda con sentito de Ola 

message: Tamién veigo con "onda" se refieren a las dunas adintro d'os desiertos arenosos (suposo que se referirán a estos desiertos con o termin mar arenosa):
thread_title:  Onda con sentito de duna
Descusión:Monument Valley

message: Copio aquí o trocet eliminau d'a primer versión de l'articlo, por si sirve posteriorment ta fer un articlo sobre a nación navajo u navaho, millor que ta l'articlo d'a val:
*Ista mena de reservas espardidas por o Suroeste americano fuoron legalment constituyidas a partir de 1934, quan podemos dicir que oficialment se restituyoron as tierras an que os "Navajos" heban viviu dende feba milenta d'anyos. D'an que estioron feitos fuera quan plegoron os espanyols y dimpués os anglo-americanos. Os murals fan veyer a evidencia d'os antigos asentamientos que bi habió en a redolada. Os mesmos indichenas administran a suya seguridat, accesos, comercio,... dentro d'istas reservas. A polideza d'as montanyas, paisache semidesertico, piedras royas,... y encara que a suya luenga encara ye viedada en a escuela, a cultura indichena que se siente por totz os costaus, fan d'ista reserva un puesto a sabelo d'especial.
--Juan Pablo 22:51 1 feb 2012 (UTC)
thread_title:  Texto eliminau
Descusión:Alba (día)

message: He encomenzau este articlo pa que se pueda discutir sobre os conceptos d'alba, aurora, o castellán amanecer, a valideza de amaneixer en aragonés documentable, y o uso posible de totz estos conceptos en aragonés actual u o suyo uso documentable dica fa poco. Por l'inte provisionalment poso alba como a situación enantes de salir o sol seguindo o modelo que veigo en as wikis francesa y catalana. En occitán dicen simplament quan encomienza o día y remata a nueit, ye posible que en as luengas minorizadas s'haiga perdito a distinción entre alba y aurora u que a chent actual menos ligada a los treballos d'o campo no en faigamos guaire distinción.--EBRO 12:40 4 feb 2012 (UTC)

message: Iré metendo textos pa veyer si en aragonés fan distinción entre alba y aurora, u si se diz a tot alba, u si a primera cosa ye quan raya l'alba y a segunda alba a secas. O primer texto que trobo sobre o tema ye en o L.d.T:
replies: text: Un texto intresant con un indicio que igual con alba se diz a tot, que o primer concepto de "enantes de salir o sol" puet estar quan raya l'alba y "l'inte quan sale o sol" puet estar simplament alba, ya que dicen a expresión demanyana ante del alba, ye dicir que ya ye o día dimpués pero enantes de salir o sol:
--EBRO 15:22 4 feb 2012 (UTC)
thread_title:  Recopilando textos 

message: En baixorribagorzán tenemos la locución adverbial temporal a punto día que corresponde a lo castellán al amanecer.--EBRO (discusión) 11:09 30 chul 2012 (UTC)
thread_title:  a punto día 

message: En ansotano tenemos visos d'alba, que Maria Pilar Benítez traduce por "madrugada", (dedugo que será enantes de salir lo sol), y rayar l'alba, que ye aragonés cheneral.
thread_title:  Visos d'alba
Descusión:Daucus carota

message: Sobre as diferents denominacions azanoria ye a més estendillada, tanto en zonas occ como en or, y dica en o Sistema Iberico, talment habría d'estar a que levase o títol, manimenos a forma cenoria ye més a man d'a etimolochía arabe coloquial nordafricán, y podemos tener cenoria como títol, que coincide con a entrada en o Martínez Ruíz pero que Rafel Vidaller no relaciona con garra localidat.--EBRO 12:18 26 feb 2012 (UTC)
replies: text: Yo metería azanoria por extensión millor que cenoria, y en tot caso, carrota, que sin estar tant extendida, sí que ye de vals prou caracteristicas como chistau y bielsa. Una d'ixas dos la metería en o titol, y as dos en o primer paragrafo (amás d'a explicación de todas as formas a la fin.)--Juan Pablo 16:36 26 feb 2012 (UTC)
replies: text: :Ye coderent meter azanoria por a mayor extensión dica que l'academia faiga o diccionario, que l'uso d'a forma més etimolochica cenoria entre neoparlants ye de seguro que empentau por l'uso d'o diccionario de Martínez Ruíz. Por criterios subchectivos yo preferiría zafanoria, pero no ye posible porque esta forma ye de menor extensión, por o menos actualment y no estar probau que en o pasau estase prou cheneral.--EBRO 15:42 27 feb 2012 (UTC)

message: Ye posible que as formas chenuínas en aragonés y catalán occidental sigan as d'o tipo zafanoria. O sefardí conserva safanoria con seseyo. As formas tipo cenoria, acenoria ecetra se troban en tot castellán d'o norte y arias castellanizadas, y dica en portugués como cenoura. Tomás Buesa Oliver considera que as formas como cenoria, acenoria, azanoria salen d'as formas con -f- por achuntar-se dos aa por a desaparición d'a -f- u a -h-, poso lo que diz Buesa en l'articlo suyo de solucions antihiaticas:
--EBRO (discusión) 14:42 3 mar 2012 (UTC)
replies: text: Por o visto tamién en Navarra se deciba çafanoria, encara que no puedo consultar os textos orichinals , y en os textos d'a cambra de comptos .--EBRO (discusión) 17:24 3 mar 2012 (UTC)
replies: text: :En lo libro de lo lexico comercial de lo sieglo XV he visto cafanorias (en Las Barracas de los Chaqueses y El Real, Sos) y cafaneryas en Tarazona, ye dicir çafanorias y çafanerias si lo hesen escrito bien con ç. Pa yo ye cada vegada mes claro que zafanoria ye como se diciba en navarro-aragonés y que acenoria ye un vulgarismo castellán.--EBRO (discusión) 10:57 13 ago 2012 (UTC)
thread_title:  Zafanoria
Descusión:Coloseu

message: Ye documentau? U ye una adaptación? Si ye o segundo caso, caldría fer coloseu.--Juan Pablo (discusión) 00:38 17 mar 2012 (UTC)
replies: text: Yo agora mesmo no lo se. En o dominio de l'aragonés y redolada tenemos toponimos derivaus de Coloso en latín como Penya Golosa u uns monts en a Sierra d'Albarrazín. Suposo que Coloseu sería a forma teorica, habremos de veyer d'a on sale a forma Coliseu en atros idiomas.
replies: text: :Pos he mirau en as traduccions heredianas d'Orosio, Plutarco y Eutropio y ni flowers. Asinas que como no pareixe documentau coliseu, lo lochico sería adaptar-lo como Coloseu, suposo que literalment "casa d'os colosos".--EBRO (discusión) 16:45 17 mar 2012 (UTC)
thread_title:  Coliseu u coloseu
Descusión:Sant Cristofo y Nieus

message: Las últimas versiones de este artículo en Wikipedia en español traducían el lema Country above self como «País en lo alto de sí», y en Wikipedia en aragonés «País en l'alto de sí mesmo»), lo que parecería referirse a un país en lo alto del propio país ¿? Una traducción más lógica (en castellano) sería «El país / La patria por encima de uno mismo», entendiendo que self no se refiere al país, sino a la persona que pronuncia o a la que se dirige el lema. Wikipedia en italiano lo traduce como La Patria prima di sé, recogiendo el aspecto comparativo de above (que significa «sobre» o «por encima de») y no su significado literal espacial.--Javierme (alderique) 23:06, 17 marzu 2012 (UTC)
replies: text: Muitas gracias, tien sentiu como dices. "A Patria antes d'uno mesmo" u "por dencima d'uno mesmo" podría estar una traducción ta l'aragonés.--Juan Pablo (discusión) 23:36 17 mar 2012 (UTC)
thread_title: Lema ''Country above self''
Descusión:Cuello (topografía)

message: Trigo la forma cuello por estar común en tot l'Alto Aragón en la toponimia, por tener una antiga documentación, por estar a man d'a forma monoptongada ribagorzana coll y porque lo toponimo Collado de Collicierco puet indicar un proceso de sustitución. La forma collau la he vista poco en las guías prames, y la forma collato encara no la he vista. Las formas collata y collada son tanto o més freqüents que cuello pero pueden significar atra cosa, por ixo no las poso en lo títol.--EBRO (discusión) 16:02 19 mar 2012 (UTC)
replies: text: Yo tos dirí que chusto a la inversa. Collau ye más freqüent, tanto como collada m'agosaría a dicir (y bellas veces intercambeables, como en o «Collau/collada d'o Ueso Santo», que en o Toledo d'a Nata y Baixo Penyas -hasta a on que yo me sé- tanto le'n dicen la una como l'atra). Cuello me pareix que no l'he sentiu, u lo menos me pareix que no ye freqüent. A bote pronto no me'n viene si que 3 exemplos, totz 3 en toponimos: Cuellovicieto, Cuelloliestro, y Cuelloslenás, a os que se i podría adhibir una forma arcaica monoptongada, que podría estar Cotatuero (COLLU + TAURU?), si no m'equivoco. --Lascorz ~ ~ ('kjez'rez?) 01:19 20 mar 2012 (UTC)
replies: text: :Yo por l'inte he visto collata, cotata (bergotés) y cochata (toponimia de l'aria tensina y biescana), pero no collato (que egual si que existe). Veigo precisament que existe collau, pero que en masculín a toponimia ye con cuello y coll, por o que creigo que son as formas orichinals, lo veyemos en Puerto de Cotefablo (-LL- > -t-), por ixo que a introducción de collado y collau debió estar recient dende l'aragonés d'a Val de l'Ebro u talment dende o romanz navarro. Creigo que si collato estase una forma orichinal en l'Alto Aragón se trobaría en a toponimia de l'aragonés central, pero mirando-me por dencima as guías Prames no trobo ixa parola. En a "Cronica de Sant Chuan d'a Penya" no traducen coll de Panissars como collado de XXX, lo posan como coll de XXX, por que se debió escribir en Catalunya u l'Alto Aragón.--EBRO (discusión) 09:19 20 mar 2012 (UTC)

message: A l'egual que con "castiello", "fuent", "puent" y "pueyo" que se presentan como castel-/castel de, fon-, pon- y pui-/pui de veigo que en los compuestos toponimicos queda adhibiu como una forma sin diftongar: COLLIS FABULUM > COLLE FABULO > cotefablo. Con Cotatuero no trobo una explicación encara.--EBRO (discusión) 12:01 20 mar 2012 (UTC)
thread_title:  Formas toponimicas compuestas
Descusión:Collau de la Foradada

message: En las Guías Prames sale Cuello Foradada, ya sé que a vegadas no son de fiar, pero ye que en internet en a pachina de listas de microtoponimos aragoneses trobamos cuello y col pa esta localidat, a part de Puerto de Foradada, , y bi ha pachinas on veyemos Coll de Foradada googleyando se veye , pero pueden estar escritas por chent de zonas mes orientals de la Ribagorza u por catalans. En atra pachina leyemos Los habitantes de Foradada de Toscar, que utilizan normalmente la voz cuello .--EBRO (discusión) 14:17 20 mar 2012 (UTC)
replies: text: Si trobatz convenient que la cambeemos por estar documentada, la cambeamos. "Coll de la Foradada" ye la primer vez que la siento, pero puede etsar perfectament a forma ribagorzana pero tamién estar escrito por autors catalans (os catalans tienen tendencia a conceptuar que toda a Ribagorza ye catalanoparlant). --Lascorz ~ ~ ('kjez'rez?) 18:04 21 mar 2012 (UTC)
replies: text: :Por ixo tos preguntaba. Quereba sentir o tuyo parer porque te mueves por ixa zona. Ye que as fuents encara no son guaire de fiar, porque seguntes me dició l'usuario Nugueret bi ha un filologo que fa estudios de toponimia de Ribagorza meya, pero extrapolando los toponimos documentals de fa uns sieglos a la parla actual, por ixo no me decido encara por fer o cambio. Por atra part bells toponimos d'as Guías Prames son rearagonesizacions u neoaragonesizacions chunto con toponimos que efectivament troban.--EBRO (discusión) 18:56 21 mar 2012 (UTC)
thread_title: Untitled